Document ID: /roh_data/filtered/fineweb-2-filterrobots_roh.jsonl.gz/38883

Pervia d'in accident da tren a Panaduz è la lingia da viafier tranter La Punt/Reichenau e Tusaun stada interrutta dapi il glindesdi suentermezdi fin oz mardi suentermezdi a las 16:00. Entant curseschan ils trens puspè tenor urari.
Durant l'interrupziun dal traject è il traffic da tren vegnì remplazzà da bus. Per viadis da e fin en Engiadina ha la Viafier retica gì cusseglià da prender la lingia dal Vereina.
Trais vaguns da vitgira cupitgads
A Panaduz èn trais vaguns d'in tren da vitgira cupitgads glindesdi suentermezdi, curt suenter las 16:00. Dus da quels chars chargiads cun glera èn cupitgads dal tut ed in ulteriur char be per part. Ina pitga da la lingia electrica sco er la lingia electrica èn vegnidas donnegiadas.
Blessads n'haja betg dà. La Polizia chantunala sco er ils servetschs spezials da la Viafier retica èn stads al lieu.
RR novitads 06:00